 

**Europark d.o.o.**

**Šmartinska cesta 152 g**

**1000 Ljubljana**

**Sporočilo za medije**

»Za takojšnjo objavo«

**Maribor, 15. april 2019**

**Europark: restavracija Interspar v novi podobi**

V največjem nakupovalnem središču severovzhodne Slovenije nenehno posodabljajo svojo ponudbo in vlagajo v napredek. Skladno s tem bodo letos poskrbeli za še bolj prijetno izkušnjo vseh obiskovalcev v restavraciji Interspar. V ta namen restavracija od torka, 23. aprila, do predvidoma srede, 17. julija 2019, ne bo odprta. V navedenem obdobju jih v Europarku Maribor vabijo na gotove jedi, tople malice in široko ponudbo okusnih solat ter sendvičev v nov TO-GO kotiček, ki se nahaja v megamarketu Interspar v pritličju. Simona Mandl, center managerka Europarka, je ob tej priložnosti povedala: »*Obiskovalci našega nakupovalnega središča si zaslužijo najboljše – tako med nakupovanjem kot tudi ob sproščenem prigrizku ali osvežilni pijači pri nas. Zato se bodo že letos lahko sprostili in uživali v nadgrajeni ponudbi in novi podobi restavracije Interspar.*«